CELEX: 51999PC0121
Language: fi
Date: 1999-03-15
Title: Ehdotus neuvoston asetukseksi eräiden Välimerellä harjoitettavien kalastusmuotojen hallintoa koskevista siirtymäkauden toimenpiteistä ja asetuksen (EY) N:o 1626/94 muuttamisesta

Avis juridique important

|

51999PC0121

Ehdotus neuvoston asetukseksi eräiden Välimerellä harjoitettavien kalastusmuotojen hallintoa koskevista siirtymäkauden toimenpiteistä ja asetuksen (EY) N:o 1626/94 muuttamisesta  /* KOM/99/0121 lopull. */  

Ehdotus NEUVOSTON ASETUKSEKSI eräiden Välimerellä harjoitettavien kalastusmuotojen hallintoa koskevista siirtymäkauden toimenpiteistä ja asetuksen (EY) N:o 1626/94 muuttamisesta(komission esittämä)PERUSTELUTNeuvoston asetuksen (EY) N:o 1626/94 3 artiklan 1 kohtaan ja 6 artiklan 1 kohtaan sisältyy tiettyjä Välimeren alueen kalastukseen sovellettavia teknisiä toimenpiteitä. Näihin toimenpiteisiin tehtiin väliaikaisia poikkeuksia, joiden voimassaoloaika päättyi 31 päivänä joulukuuta 1998. Poikkeuksia sovellettiin:a)  sääntöön kieltää hinattavien pyydysten käyttö kolmen meripeninkulman päähän rannikosta ulottuvalla alueella tai alle 50 metrin syvyydessä, sen mukaan kumpi ehto täyttyy lähempänä perusviivaa (3 artiklan 1 kohta), jab)  6 artiklan 1 kohdassa ja liitteessä III oleviin sääntöihin hinattavien pyydysten silmäkoosta. Pääsääntö on 40 mm (20 mm sardiinien ja sardellien kalastuksessa) hinattavien pyydysten osalta ja 14 mm kurenuottien osalta.Poikkeusten soveltaminen edellyttää, että kansallisessa lainsäädännössä sallittiin lievemmät edellytykset 1 päivänä tammikuuta 1994. Neuvostolle annettiin myös mahdollisuus pidentää soveltamisen määräaikaa yli 31 päivän joulukuuta 1998 määräenemmistöllä komission ehdotuksesta, jos on tieteellistä näyttöä siitä, ettei poikkeuksilla ole kielteistä vaikutusta kalavaroihin. Jotkut jäsenvaltiot ovat esittäneet komissiolle pyynnöt ehdottaa neuvostolle poikkeusten pidennystä, jotta tiettyjä poikkeusedellytyksiin perustuvia kalastusmuotoja voitaisiin edelleen harjoittaa. Pyyntöjä on perusteltu niillä huomattavilla sosiaalisilla ja taloudellisilla vaikutuksilla, joita kalastuksen lopettaminen aiheuttaisi. Jäsenvaltioiden pyyntöihin on liitetty joitakin tieteellisiä tietoja kyseisen toiminnan vaikutuksesta kalavaroihin. Näiden tietojen perusteella vaikuttaisi siltä, että poikkeusten pidentämisellä olisi vähäiset vaikutukset. Komissio on pyytänyt tieteellis-teknis-taloudellisen kalastuskomitean lausuntoa tähän mennessä saaduista tieteellisistä tiedoista ja lähitulevaisuudessa mahdollisesti saatavista tiedoista, jotta se voisi valmistella hyvin perustellun ehdotuksen ongelman pitkäaikaiseksi ratkaisuksi. Pitkäaikaiseen ratkaisuun siirtymisen helpottamiseksi ehdotetaan 3 artiklan 1 kohdassa ja 6 artiklan 1 kohdassa säädettyjen poikkeusten pidentämistä 31 päivään toukokuuta 2000. Tällä tavoin on mahdollista tehdä asianmukaisesti harkittu tieteellinen, sosiaalinen ja taloudellinen analyysi, jonka pohjalta voidaan tehdä komission ehdotus lopulliseksi ratkaisuksi. Ehdotetaan myös, että jäsenvaltiot toimittaisivat tarvittavat tieteelliset tiedot tällä välin.Ehdotus NEUVOSTON ASETUKSEKSI (EY) eräiden Välimerellä harjoitettavien kalastusmuotojen hallintoa koskevista siirtymäkauden toimenpiteistä ja asetuksen (EY) N:o 1626/94 muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen, ottaa huomioon tietyistä Välimeren kalavarojen teknisistä säilyttämistoimenpiteistä 27 päivänä kesäkuuta 1994 annetun neuvoston asetuksen (EY) N:o 1626/94 (1) ja erityisesti sen 3 artiklan 1 kohdan ja 6 artiklan 1 kohdan,(1)  EYVL L 171, 6.7.1994, s. 1. Asetus sellaisen kuin se on muutettuna asetuksella (EY) N:o 782/98, EYVL L 113, 15.4.1998, s. 6.ottaa huomioon komission ehdotuksen,sekä katsoo, että1.  asetuksen (EY) N:o 1626/94 3 artiklan 1 kohdassa ja 6 artiklan 1 kohdassa säädetään tietyistä teknisistä säilyttämistoimenpiteistä, joihin sovellettiin poikkeusedellytyksiä 31 päivään joulukuuta 1998,2.  edellä mainituissa artikloissa säädetään, että neuvosto voi muuttaa poikkeusten määräaikaa komission ehdotuksesta, jos tieteellisillä tiedoilla osoitetaan, ettei poikkeuksilla ole ollut kielteisiä vaikutuksia kalavaroihin,3.  eräiden jäsenvaltioiden toimittamien tietojen perusteella poikkeusjakson päättyminen häiritsee useiden Välimeren kalastajien kalastustoimintaa, sillä heidän toimeentulonsa riippuu suurelta osin mahdollisuudesta harjoittaa kalastustoimintaa poikkeusedellytyksillä,4.  edellä mainittujen jäsenvaltioiden toimittamien alustavien tietojen perusteella on aihetta olettaa, että poikkeusten jatkaminen vaikuttaa vähän kalavaroihin; olisi kuitenkin hyvä, jos käytettävissä olisi ennen lopullisen päätöksen tekemistä tuoreimmat ja kattavimmat tiedot, joita tieteellis-teknis-taloudellisen kalastuskomitea on tarkastellut, 5.  tämän vuoksi on aiheellista sallia tällaisen kalastustoiminnan väliaikainen jatkaminen, kunnes neuvosto voi tehdä lopullisen ratkaisun vankalta tieteelliseltä pohjalta, ja6.  tällaisen vankan tieteellisen pohjan saamiseksi olisi kerättävä yksityiskohtaisia tietoja kyseisen kalastustoiminnan todennäköisistä vaikutuksista kalavaroihin,ON ANTANUT TÄMÄN ASETUKSEN:1 artiklaMuutetaan asetus (EY) N:o 1626/94 seuraavasti:1.  Korvataan 3 artiklan 1 kohdassa päivämäärä "31 päivään joulukuuta 1998" päivämäärällä "31 päivään toukokuuta 2000". 2.  Korvataan 6 artiklan 1 kohdassa päivämäärä "31 päivään joulukuuta 1998" päivämäärällä "31 päivään toukokuuta 2000". 2 artikla1.  Jäsenvaltioiden on kerättävä ja toimitettava komissiolle ennen 1 päivää helmikuuta 2000 kaikki mahdolliset tieteelliset tiedot asetuksen (EY) N:o 1626/94 3 artiklan 1 kohdassa ja 6 artiklan 1 kohdassa vahvistetuilla edellytyksillä harjoitetun kalastustoiminnan vaikutuksista kalavaroihin. Näihin tietoihin olisi sisällyttävä aluksia koskevat tiedot, tekniset tiedot käytetyistä pyydyksistä sekä tiedot kannanvaihteluista, joihin kalastus todennäköisesti vaikuttaa. 2.  Komissio esittää neuvostolle kaikkien asianomaisten tieteellisten tietojen perusteella ennen 16 päivää huhtikuuta 2000 ehdotuksen siitä, pitäisikö ensimmäisessä kohdassa tarkoitettua kalastusta jatkaa sekä kalastukseen liittyvät tekniset yksityiskohdat. Neuvosto päättää määräenemmistöllä ehdotuksesta viimeistään 31 päivään toukokuuta 2000 mennessä.3 artiklaTämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.Sitä sovelletaan 1 päivästä tammikuuta 1999.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä Neuvoston puolesta Puheenjohtaja